Når er det best å reise til Algerie?
Den beste tiden å reise til Algerie på er om våren og høsten. Da er det litt mer behagelige temperaturer og det er bedre forhold for å dra på utflukter og opplevelser. Temperaturene ligger da på rundt 20-25 grader. Om sommeren fra juni-august er det spesielt varmt, og mange guider og selskaper holder ikke turer ut i ørkenen i denne perioden. Da er det heller mer populært og bedre å oppholde seg på stranden ved Middelhavet. Kysten langs med Algerie har et ganske typisk Middelhavsklima, så du kan forvente høye sommertemperaturer fra juni-september. Da er det omtrent 30-35 grader. Men ørkenområdene i Algerie blir mye varmere enn dette. Den beste tiden for å dra på ørken-safari i Algerie er derfor enten i mars-april eller oktober-november. Da er det ikke like brennende varmt. I tillegg er det færre turister, så du får flere severdigheter for deg selv, og bedre plass på stranden. Om våren og høsten kan du oppleve mer av landet, i behagelige temperaturer. Reis rundt og lær mer om det romerske keiserrikets vei inn i Algerie, og du finner en rekke severdigheter som ligger på UNESCOs verdensarvliste rundt om i landet, som er viktige historiske landemerker.